**Tisztelt Iskolavezetés!**

Köszönettel vettük tanulóik jelentkezését a SZFSZC Hunyadi Mátyás Technikumába a központi írásbeli vizsgára.

A pandémiás helyzetre való tekintettel szeretnénk segítségüket kérni, hogy az írásbeli vizsga előtt a tanulók legalább 30 perccel előbb érkezzenek iskolánkba.

Kérjük, hogy hívják fel a figyelmet arra, hogy 2021. január 23-án (szombaton) hétvégi menetrend szerint közlekednek a tömegközlekedési eszközök.

Mivel a tanulók nem rendelkeznek helyismerettel, ezért munkatársaink segítségével jutnak el a vizsgahelyszínre, ha átestek a hőmérőzésen és a kézfertőtlenítésen.

A fent leírtak teljesítése időt vesz igénybe, ezért szükséges, hogy hamarabb érkezzenek a tanulók.

Segítségüket köszönjük.

Székesfehérvár, 2020. december 15.

Eredményes vizsgát kívánva diákjaiknak, tisztelettel:

Gyenei Magdolna

igazgató